**Udhëzime për shkollat, mësimdhënësit dhe bashkëpunëtorët profesional lidhur me tragjedinë në diskotekë në Koçan**

Udhëzimet kanë për qëllim të ndihmojnë shkollat ​​për të ofruar mbështetje psikologjike për nxënësit pas ngjarjes tragjike në diskotekën në Koçan, në të cilën humbën jetën shumë të rinjë. Kjo ngjarje ka prekur të gjithë, prandaj është e rëndësishme që të tregojmë solidaritet kolektiv dhe të gjejmë mënyra për të mbështetur nxënësit në përballimin e trishtimit dhe shqetësimit që ata ndjejnë.

**Vazhdimi i aktiviteteve shkollore:** Shkolla është mjedis i sigurt për nxënësit dhe për këtë arsye mësimet nuk duhet të anulohen dhe në këtë mënyrë nxënësit do të ekspozohen ndaj ndikimeve të pakontrolluara nga mjedisi**.** Jashtë shkollës, ata mund të mbeten vetëm pa mbështetje dhe të ndikuar nga lajmet negative që vijnë nga mediet.

* Riorganizimi i orarit të shkollës të hënën dhe të martën: Mësimi duhet të organizohet në atë mënyrë që të ketë prioritet mbështetjen psikosociale për nxënësit. Rekomandohet që mësimdhënësit të planifikojnë aktivitete në konsultim me bashkëpunëtorët profesional. Gjatë orëve të mësimit, është e rëndësishme mirëqenija e nxënësve::
  + të mos mbahen teste,
  + të organizohen aktivitete që do t'i ndihmojnë nxënësit të ndihen më mirë (aktivitet fizik, punëtori krijuese, aktivitete të tjera relaksuese),
  + Në çdo aktivitet të propozuar, pjesëmarrja e nxënësve duhet të jetë mbi baza vullnetare.
* **Ndarja e kohës për të folur me nxënësit:**Gjatë orës së mësimit, mësimdhënësit duhet të ndajnë kohë për të biseduar me nxënësit dhe t'i lejojnë ata të diskutojnë për aksidentin nëse ndiejnë nevojën. Nxënësve u duhet dhënë mundësia të shprehin mendimet dhe emocionet e tyre në mjedis të kontrolluar dhe mbështetës. Çdo nxënës që ndjen nevojën ose dëshiron të flasë më shumë për këto zhvillime duhet të udhëzohet se kujt dhe ku mund të drejtohet, brenda dhe jashtë shkollës?
* **Ndarja e informacionit të verifikuar:** Nxënësit dhe të rriturit nuk duhet të marrin rolin e hetuesve, pasi kjo rrit spekulimet, ndërsa kjo rrit shqetësimin, identifikimin me viktimat dhe ndjenjën e kërcënimit. Prandaj, është e rëndësishme që të gjithë t'i përmbahemi vetëm informacioneve të verifikuara nga burimet përkatëse.
* **Shmangia e përgjithësimeve:** Gjatë kësaj periudhe, është thelbësore të përqendroheni në uljen e shqetësimitdhe qasje të kujdesshme ndaj interpretimeve të ngjarjes. Bëhet fjalë për aksident të izoluar, i cili nëse përgjithësohet si shenjë rreziku kolektiv, mund të përhapë frikë dhe ndjenjë pasigurie te nxënësit.
* **Shprehja e mendimeve dhe ndjenjave:** Rekomandohet në korridorin e shkollës të vendoset "Kutia e ndjenjave" në të cilën nxënësit do të mund të lënë mesazhe të shkruara ngushëllimi dhe të shprehin ndjenjat e tyre. Shkollat, përmes mësimdhënësve dhe bashkëpunëtorëve profesional, mund t'u dërgojnë rekomandime prindërve për t'u ofruar mbështetje fëmijëve të tyre.

Në bashkangjitje të këtij dokumenti Ju dërgojmë dy dokumente:

● Udhëzime për zhvillimin e orës

● Udhëzime për prindërit